**GR 12: AFRIKAANS HUISTAAL VRAESTEL 2**

**Junie 2014**  **MEMORANDUM**

|  |
| --- |
| **VRAAG 1 – staat** |
| * 1. B landsregering of owerheid [1]      1. Jare en wit [2]      2. Die krap sit al jare lank in die gaterige wal [1]   2. Daar is min verandering en ontwikkeling en dit gaan al lank so aan. [2]   3. Knypers = kan die polisiemag of die weermag wees   Steeltjiesoë = spioene/ geheime polisie [2]   * 1. Die regering gaan/het tot ‘n val gekom en is in 1994 oorgeneem deur ‘n swart regering [2] |

**[10]**

|  |
| --- |
| **VRAAG 2 - Die skedel lag..** |
| 2.1. verganklikheid = die mens en alles wat hy tot stand bring, gaan dood en verdwyn, die glans/spoggerigheid = die geboue, konstruksies en alles wat die mens met vernuf en vaardigheid gemaak het. [2]  2.2. Strofe 2 bestaan uit 15 versreëls waarin uitgebrei word oor al die mens se skeppings en prestasies. Die laaste strofe het slegs 2 strofes , dit gaan oor die dood, want die dood maak al die baie goed en die mens tot niet. [2]  2.3. “grabbelende” [1]  2.4.1. wonderbaarlik verwys na die mens se vermoë om die atoombom te kan maak [2]  2.4.2. Die atoombom kan die mens en alless wat hy gemaak het, vernietig [1]  2.5. Die bloubok het sy eie ondergang of uitsterwing op himself gebring, soos wat die mens ook doen [1]  2.6. Die mens wen net in die opsig dat hy met humor na sy verganklikheid kan kyk [1] |

**[15]**

|  |  |  |
| --- | --- | --- |
| **VRAAG 3: KONTEKSTUELE VRAAG** | | |
| **Kwatryne – Ina Rousseau** | | |
| **Vraag** | **Antwoord** | **Punt** |
| 3.1 | Alles handel oor die teater./ In al die kwatryne kom ’n waarneming voor. √ | 1 |
| 3.2 | *aanskou/wag/agter* √ | 1 |
| 3.3 | Hy/sy is al lank reeds gereed gemaak/gegrimeer./ Hy/sy wag op instruksies van die Regisseur √ | 1 |
| 3.4 | Die mens het nie altyd beheer oor sy lewe nie/dui op aanvaarding en vertroue in die Regisseur se leiding./  Dui aan dat die Regisseur in beheer is./  Jy kan nie net doen wat jy wil nie. √ | 1 |
| 3.5 | Metafoor √ | 1 |
| 3.6 | *As √* | 1 |
| 3.7 | Die mens is op sy eie./neem sy eie besluite.  In die werklike lewe moet die mens sy probleem self oplos./is dit elke persoon vir hom-/haarself./  Niemand gaan in die agtergrond staan en vir jou raad gee en “voorsê” soos ’n souffleur nie. √ | 1 |
| 3.8 | Deur die dubbelpunt/die hoofletter/plasing aan die einde van die kwatryn √ | 1 |
| 3.9 | **Ja**, almal van ons leef volgens bepaalde riglyne; en ons weet dat as ons verkeerd leef/speel, sal ons tereggewys word./as die mens nie riglyne in sy lewe het nie, sal hy nie weet wat reg/verkeerd is nie./die moderne mens twyfel oor die Godheid en dus die hiernamaals./  Ja, almal van ons is akteurs op die verhoog van die lewe./vertolk rolle volgens die Groot Regisseur se plan. √√  **OF**  **Nee**, hoekom sal die mens twyfel oor ’n godheid, daar is reeds baie bewyse./natuur en natuurwonders is getuienis van ’n groter mag. √√ | 2 |
| **[10]** | | |
| **OF** | | |

|  |  |  |
| --- | --- | --- |
| **VRAAG 4: KONTEKSTUELE VRAAG** | | |
| **Sonsverduistering – PJ Philander** | | |
| **Vraag** | **Antwoord** | **Punt** |
| 4.1 | lig – donker/lewe – dood √ | 1 |
| 4.2 | Assonansie van die a of ui wat ’n donker/somber vokaal en diftong is/  Inversie van die woordorde/voorplasing van “Langsamerhand”  Komma na die eerste woord/  Vierlettergrepige woorde waarmee die gedig begin √ | 1 |
| 4.3.1 | *dreigend/swart* (r. 3)  *vreemde/skemerte* (r. 4) √ | 2 |
| 4.3.2 | Dit skep ’n duidelike beeld van donkies wat ordelik, asof ingespan, terughaas stal toe./heen en weer slinger./  Dit dui die donkies se manier van beweeg aan./  Dit versterk/ondersteun die alliterasie van die s in “stalwaarts”. √ | 1 |
| 4.4 | Dit beklemtoon dat alle mense, die totale mensdom, onder die skaduwee van die sonde leef./  Dit beklemtoon juis hoe groot die skaduwee van die sonde is, want dit hang oor alle mense.  Hiperbool/oordrywing (dat dit al die mense/ganse mensdom is) word uitgehef. √ | 1 |
| 4.5 | Die rymskema skei die eerste agt reëls wat oor diere handel (die oktaaf/beeld) van die laaste ses reëls wat oor mense handel (die sestet/toepassing)./  Dit wys dat die eerste agt reëls en laaste ses reëls (d.w.s. oktaaf en sestet) oor verskillende sake handel. √ | 1 |
| 4.6 | Dat die mensdom/alle mense hulle onderwerp aan die sonde/die sonde dus aanvaarbaar vind/hulle skik na die sonde √ | 1 |
| 4.7 | In die eenheid wat verkry word deur dieselfde beelde/gedagtes in die eerste agt reëls en laaste ses reëls te gebruik./  In die verdieping wat plaasvind van *sonsverduistering* na sondeverduistering./  In die verdieping wat plaasvind van dom diere na intelligente mense toe. √√ | 2 |
| **10** | | |
| **EN** | | |

|  |
| --- |
| **VRAAG 5 - ONGESIENE GEDIG**  **Gespook**  5.1. Die donkerbrille is vir die kunsmatige elektriese ligte [1]  5.2. hoor: voetstappe, selfone en kasregisters [3]  5.3.  5.3.1. **na** Woolworths **na** Sportsmans **na** Mugg & Bean – herhaling van **na** [1]  5.3.2. Die herhaling van die **na** beklemtoon die aanhoudende, repeterende aksie van die een winkel na die ander asof soekende. [1]  5.4. Die mens weet nie meer **waar** hy hoort nie, alles is ‘**n gejaag** en hy weet eintlik nie **hoe** om gelukkig te lewe nie [2]  5.5. Die TV het die mens se vermoë om te droom weggeneem/ iets anders lewe vir jou [1]  5.6. 7/24 = 7 dae ‘n week, 24 uur per dag = altyd oop [1]  **/10/** |

|  |
| --- |
| **VRAAG 6**   * In die gedig word genoem hoe die mens loop met die oë bedek – kyk nie ander mense in die oë nie , daar is nêrens in die gedig melding dat daar met ander mense gepraat word behalwe die reaksie op die selfoon nie. Dus geen direkte kommunikasie nie. * Die mense word bestempel as ‘spoke’ wat op die middag in die malls dwaal. Dit versterk die idée dat dit nie regte mense is nie, dit beklemtoon ook die geweldige eensaamheid. * Die omgewing waar die mense in verkeer is kunsmatig: die beligting en die bedrywige omgewing bevorder nie mensheid nie, maar is ingestel daar op om mense lank daar te hou en hulle geld uit hulle te kry. * Die onversadigbare kooplus – die moet-hê- word bevestig en versterk deur die **polisendeton** in die eerste strofe. * Strofe 3 som op wat die mens alles verloor het en dat iets anders buite hulle hul menswees, lewe, vrede en tevredenheid gesteel het.   **/10/** |

|  |
| --- |
| **VRAAG 7**  **ONDERHOUD VAN ‘N JOERNALIS MET IRIS**  J: Het jy nog altyd stories geskryf of waar kom dit vandaan?  I: Ek het van jongs af gefantaseer om verskeie redes: my lewe was so gewoon in vergelyking met my susters s’n. Omdat ek die derde meisiekind was, het hulle eintlik al alles gedoen en niks wat ek gedoen het was oorspronklik en luisterwaardig nie. Toe het ek vir my ‘n alter-ego, Greta geskep. ‘n Ander rede was my eerste boyfriend wat nie heeltemal aan my romantiese verwagtinge voldoen het nie. Toe het ek hom omgetower in ‘n ‘hunk’  J: Hoe het jou lewe verloop, het jy ‘n interessante, opwindende lewe as student gehad?  I: Glad nie. Baie gewoon. Ek het op ‘n stadium deur ‘n eksistensiële krisis gegaan en gewonder waarom ek gebore is en wanneer ek gaan blom of iets groots en wonderliks gaan doen.  Ek het sonder enige hoogtepunte my graadstudie in Engelse letterkunde voltooi en toe by ‘n tandarts, Dr Anders, gaan werk  J: Maar hoekom!? Met jou graad kon jy tog soveel meer gedoen het.  I: Ek wou nie ‘n veeleisende werk hê nie, want ek wou ongesteurd stories maak terwyl ek pasiënte se spoeg afvee. Intussen het ek Peter ontmoet en hy het so voldoen aan die romantiese helde wat ek opgedroom het. Ek het al minder gefantaseer. Hy is toe oorsee. Na ‘n ruk het ek vir hom gaan kuier. Daar het ek ‘n paar mense ontmoet wat my nogal stil-stil beinvloed het.  Ek het so byna ‘n foto-modelkontrak losgeslaan. Maar besluit om nie in die Groot Appel te bly vir die moontlike blomgeleentheid nie. Ek het eerder saam met Peter Vermont toe gegaan.  In New York het ‘n taxi-bestuurder, Billy, my ook oortuig dat ek te veel waarde heg aan name en blomtye. Ek het besef dat ek vervulling kan ervaar as ‘n gewone mens.  In Vermont het ek vir Bettie en Brian ontmoet. Hulle het saamgebly en Bettie was ontevrede, ongelukkig en onseker oor die man in haar lewe. Ek het Peter opnuut waardeer.  J: Is daar enige ander invloede of mense soos jou ouers wat jou volwasse lewe beinvloed het.  I : Ek moet seker sê van die teenwoordigheid van ‘n Engel..  J: Ja?  I: Ja, ek weet baie mense glo aan beskermengele. My Engel is meer werklik. Ek voer gesprekke met die Engel en hy amper soos ‘n klankbord wat my help om helderheid te kry wanneer ek met problem of besluite of vraagstukke te doen kry.  My ma is seker maar die een van wie ek die geneigdheid tot fantasie kry, want sy was altyd half verstrooid en naief en goedgelowig. Sy het ons baie gemaklik groot gemaak en ons vertrou om allerhande dinge te doen. |

**[25]**

|  |  |  |
| --- | --- | --- |
| **VRAAG 8: KONTEKSTUELE VRAAG** | | |
| ***DIE KWART-VOOR-SEWE-LELIE* – Eleanor Baker** | | |
| **Vraag** | **Antwoord** | **Punt** |
| 8.1 | Sy was by ’n partytjie./Peter se woonstel. √  Sy het besluit om saam met Peter na sy woonstel te gaan/by Peter te slaap/haar maagdelikheid te verloor. √ | 2 |
| 8.2 | Sy is ’n dromer/leef in ’n wêreld van haar eie. √  Sy skep die karakters Peter, Gretha en Eduard in haar drome./  Terwyl Elsa trou, is sy in haar droomwêreld besig met hierdie karakters en vergeet om die ruiker aan te gee./  Terwyl sy by dr. Anders werk, leef sy in haar fantasiewêreld./  Terwyl die instrukteur vir die polisieman vertel hoe die ongeluk gebeur het, het sy na die duiwe gekyk/in haar eie wêreld verdwaal. √ | 2 |
| 8.3 | Pa en Ma het dieselfde “kwaal” gehad./  Pa en Ma praat in onklaar sinne/luister min. √ | 1 |
| 8.4 | Nes haar huisgesin het die instrukteur ook nie na haar geluister nie. √ | 1 |
| 8.5 | Konflik tussen karakters (uiterlik) √  Nadat Iris aan die instrukteur vertel het dat sy werklik nie kon bestuur nie, √ is die instrukteur die volgende dag met iemand anders vervang. √  OF  Konflik met omstandighede, waardes (innerlik) √  Iris het ’n wrewel teenoor die instrukteur gevoel en nadat sy die motor gestamp het, √ is die instrukteur die volgende dag met iemand anders vervang. √ | 3 |
| 8.6.1 | ’n Eerstepersoonsverteller/ek-verteller./Iris as fokalisator. √ | 1 |
| 8.6.2 | Nee  Dis nie ’n alomteenwoordige verteller wat almal se gedagtes ken (wat hier aan die woord is) nie./’n eerstepersoonsverteller is aan die woord. √  Die instrukteur weet nie wat Iris se bedoeling was nie/Iris is die verteller. √ | 2 |
| 8.7.1 | Parys/Frankryk/Kara en Claude se woonstel √ | 1 |
| 8.7.2 | Dis ’n ruimte waarin sy vreemd en uitgesluit/alleen en eensaam voel./Sy bevind haar tussen mense, maar voel alleen./  Die Engel stel haar net gerus na die opmerking van die Fransman. √ | 1 |
| 8.8 | Billy wou haar aflaai omdat sy ’n rassis was.  Die taxibestuurder (wat haar en Joe na die modelagentskap vervoer het) het hewig van rat verwissel en in die truspieëltjie gekyk.  Die hotelklerk se kommentaar, nadat hy gehoor het sy kom van Suid-Afrika, was snedig/snydend/sarkasties/veroordelend/het hy gesê: “That figures!”√ √√  *Die kandidaat kan enige drie antwoorde vir drie punte aanbied.* | 3 |
| 8.9 | Hy is Iris se gewete./raadgewer./beskermengel./laat haar tot insig kom./  Die Engel tree as ’n karakter in die roman op. √ | 1 |
| 8.10 | Geskoktheid/onsekerheid/onthutsheid/ontsteltenis/verbystering √  “gaan skuil tot ek gekalmeer het”/“ek het gevlug.” √ | 2 |
| 8.11.1 | Joe/Die fotograaf in New York √ | 1 |
| 8.11.2 | Ja.  Ek sou die geleentheid aangegryp het, want liefde is die belangrikste in my lewe./  Ek sou die geleentheid aangegryp het, want Peter sou dit vir my gegun het./vir my gewag het.√√  **OF**  Nee.  Ek sal graag die geleentheid aangryp om ’n model te word aangesien ek graag deur die wêreld wil toer. √√  *Die kandidaat kan enige motivering aanbied, die motivering bepaal die punte* | 2 |
| 8.12 | Iris se beroepe wat sy gekies (tandartsassistent) of nie gekies het nie (model) was daarop gebaseer dat sy nog nie die volmaakte sintese/blomtyd bereik het nie soos wat *Die kwart-voor-sewe-(lelie*) in die titel daarop dui dat die volmaakte blomtyd/sewe-uur nog nie bereik is/aangebreek het nie. √√ | 2 |
| **25** | | |
| **OF** | | |

|  |
| --- |
| **AFDELING C: DRAMA** |
| Beantwoord EEN vraag. |
| **VRAAG 9: OPSTELVRAAG**  ***KRISMIS VAN MAP JACOBS* – Adam Small** |
| Hierdie vraag word aan die hand van die aangehegte RUBRIEK VIR DIE NASIEN VAN DIE OPSTELVRAAG VIR DIE ROMAN EN DRAMA nagesien. |
| LET WEL: |
| • **Dis ’n breë raamwerk van feite.** |
| • Al die feite hoef nie genoem te word nie. |
| • Geen subopskrifte in opstel nie. Indien wel, penaliseer met een kategorie by struktuur en taal. |
| • Vir volpunte by inhoud word die aantal feite by die subopskrif aangedui. |
| **Inleiding**  • Die kandidaat verskaf ’n gepaste inleiding, bv.  Die drama (protesdrama) handel oor die ontwortelde gemeenskap.  **Die redes vir die ontworteling van die gemeenskap (2 feite)**  • Die Groepsgebiedewet van 1950 het bepaalde gebiede vir bepaalde rasgroepe toegeken.  • Distrik 6 is as wit gebied verklaar en die inwoners was verplig om te verhuis.  • Die inwoners is verplig om na die Kaapse Vlakte te verhuis.  • Die huise is ge-*bulldoze* om plek vir ontwikkeling te maak.  **Maud en Cavernelis se reaksie op hul lewens as ontworteldes (4 feite)**  • Maud sê aan Cavernelis dat hulle nie ’n *bloody chance* staan om te ontsnap nie, dus is sy ekstra werk verniet.  • Maud beskou die ander inwoners as skorriemorries, *layabouts*, *loafers* en skuim wat sy nie meer kan hanteer nie.  • Maud noem aan Cavernelis dat hulle vasgevang is en hier moet uit.  • Maud noem dat hulle weet dat die *government* wie se skuld die ontworteling is, sleg is.  • Cavernelis is van mening dat dié ruimte nie *decent* is nie en spaar geld om ’n plotjie grond en ’n hys *somewhere* else te koop.  • Cavernelis stem saam met La Guma dat hulle in *bloody prisons* woon en daar wil uitkom. |
| **Die invloed van hierdie omstandighede op La Guma en Blanchie (6 gemotiveerde feite)**  **La Guma**  • La Guma hardloop in die townships om fiks te bly, sodat wanneer die ontsnapkans kom, hy gereed is.  • La Guma voel verbitter dat hulle hul goeie omstandighede in Claremont/Woodstock vir hierdie matchbox huise moes verruil.  • La Guma kla dat dit nie meer so maklik is om by die werk te kom as wat dit voorheen was nie, nou is busfares en trainfares nodig.  • Volgens La Guma het die group areas legislation eintlik ’n big prison veroorsaak waaruit die inwoners nie kan ontsnap nie.  • Hy voel fatalisties/sien geen ontsnapkans nie, volgens La Guma word jy onder die breadline gebore en sal so sterf.  • La Guma het sinies geraak en voel dat gebede en geloof nie eers hoop kan gee nie, hy kan nie verstaan dat daar nog mense is wat in die Here en al daai jazz glo nie.  • La Guma is op soek na ’n identiteit, want dit is die secret of living./Hy voel identiteitsloos en noem dat elkeen in die township op die een of ander manier wil belong en dat almal search for something, op soek na ’n identiteit is.  • La Guma koester ’n wrok jeens die regering omdat dié hom uit sy history ge-bulldoze het en na die kaal Cape Flats matchboxes laat verhuis het met sand en die southeaster op sy worst.  **Blanchie**  • Blanchie voel vasgevang in die township en sal enige iets doen om van haar omstandighede te ontsnap.  • Blanchie werk by die Lonely Hearts masseursalon en sy is moontlik deur Cavernelis beïnvloed om enige werk te doen om uit die omstandighede te ontsnap.  • Terwyl Cavernelis net die beste van Blanchie verwag, tree sy net soos die ander in dieselfde omstandighede op: Sy word deur die wit mans van Constantia verlei vir geld/sy wil vir haar ’n modeltoekoms koop, want dit is ’n beter toekoms./word ’n prostituut.  • Blanchie kom met Cavernelis en Maude in konflik oor die gekanselleerde modelkontrak en beskuldig Cavernelis. Dit lei tot Cavernelis se selfmoord.  **’n Beoordeling van die aktualiteit van die roman (3 gemotiveerde feite)**  Die drama Krismis van Map Jacobs is nog steeds aktueel, want:  • Gedwonge verskuiwings vind nog steeds plaas en diegene wat hierdeur geraak word, is uitgelewer aan omstandighede waaraan hulle niks kan doen nie.  • Diegene wat in ’n armoede-spiraal vasgevang is, kan nie maklik ontsnap nie, want jy beskik nie oor die geldelike middele om te ontsnap nie.  • Die ontworteldes woon in plakkerskampe en is uitgelewer/beskik nie oor die moontlikheid om te ontsnap nie.  **Die drama *Krismis van Map Jacobs* is nie meer aktueel nie, want:**  • Apartheidswetgewing is afgeskaf en in die nuwe Suid-Afrika gebeur gedwonge verskuiwings nie meer op grond van rasse nie.  • Daar word baie geld in arm gemeenskappe geploeg om hulle op te hef, dus het die omstandighede nie ’n negatiewe invloed op die mense nie.  • Protes aangaande die onregverdigheid van die apartheidsbeleid is nie meer nodig in ’n land waar daar nie meer apartheid geld nie.  **Slot**  • Die kandidaat voorsien die opstel van ’n gepaste slot, bv.  In hierdie drama tref ons ’n werklike blik op die leefwyse van die ontworteldes aan. **25** |

|  |  |  |
| --- | --- | --- |
| **VRAAG 10: KONTEKSTUELE VRAAG** | | |
| ***KRISMIS VAN MAP JACOBS* – Adam Small** | | |
| **Vraag** | **Antwoord** | **Punt** |
| 10.1.1 | Kerrim √ | 1 |
| 10.1.2 | Dit raak die simbool van kinders/mense in die township wat misbruik/gemanipuleer word. √  Die mense wat uitgelewer is/rondgeskuif word deur die politieke amptenary. √ | 2 |
| 10.2 | Hy beskuldig haar van geveinsdheid/dubbele standaarde/valsheid. √  *... even op die Sondag...* √ | 2 |
| 10.3.1 | Na Blanchie se werk as prostituut/by die masseursalon √ wat Cavernelis goedkeur omdat dit geld inbring. √  Cyril keur dit nie goed nie en daarom staan hy vyandig teenoor die Cavernelis-gesin. √ | 3 |
| 10.3.2 | Vasgevangendheid in ’n uitsiglose bestaan/Strewe om die situasie te verbeter. √ | 1 |
| 10.4 | Hy is eerlik/nie pretensieus nie./  Hy gee nie voor nie/is op die man af/draai nie doekies om nie. √ | 1 |
| 10.5 | Ja, in die gedeelte word Cyril die karakter wat die mense se gewete aanspreek./Hy wys die verkeerde uit./Hy is eerlik. √  **OF**  Nee, hy is venynig en dit maak mense seer./hy boelie Cavernelis en Maud. √ | 1 |
| 10.6.1 | Kaapse Vlakte/Township/die straat van die Kaapse Vlakte √ | 1 |
| 10.6.2 | Ja, Maud is vasgevang in haar woonstel; sy kom nooit uit nie. √ | 1 |
| 10.7 | Sy het nie die modelkontrak gekry nie. √ | 1 |
| 10.8 | Maud voel verneder/almal gaan nou vir hulle lag. √  Sy sê sy is ’n jintoe/sy is ge-use en ge-dump/sy was dom om te dink sy belong daar/hulle is bloody fools. √  Op die ou end pleeg Cavernelis selfmoord. √ | 3 |
| 10.9 | Hy sê dat ander se besigheid nie syne is nie, maar dan skinder/praat hy tog daaroor/maak dit sy besigheid. √√  Hy is ’n kwaadstoker/skinderbek. √  Beide kante by ironie moet genoem word, dus 2 of 0 | 3 |
| 10.10 | Daar is ’n verwydering tussen Map en Blanchie./  Blanchie en Map het mekaar nog nie weer gesien nadat hy van haar werk uitgevind het nie./  Map en Blanchie het nog nie weer met mekaar gepraat nadat hy op parool vrygelaat is nie./  Map en Blanchie het mekaar nog nie vergewe nie. √ | 1 |
| 10.11 | Sy het haar pa daarvan beskuldig dat hy verantwoordelik is vir haar mislukte lewe/haar drome wat verpletter is wat lei tot sy selfmoord. √  Sy het gaan werk by die Lonely Hearts-club/vir die wit mans./Constantia. √ | 2 |
| 10.12 | Ja  Die dramaturg wil die leser bewus maak van die belangrikheid van vergewensgesindheid EN dat eerlikheid alle probleme uit die weg ruim. √√ | 2 |
|  |  | **25** |

|  |
| --- |
| **VRAAG 11 - MIS**  Iewers langs die pad  10 September 1936  Liewe Ma  Ek weet Ma is teen die tyd seker gedaan van bekommernis oor my.  Ek is by die sirkus, Ma. Dis baie lekker. Hier is baie jong mense en ek sien baie plekke. Vandat ek die nag by die huis weg is, was ons al op 4 nuwe plekke.  Ma, die aand toe ek vir die “Konstabel’ vertel hoe sleg dit vir my by die huis is, het ek eintlik besef hoe sleg dit regtig is.  Ma, ek moes heeldag net werk, werk. Ek kan nooit iemand huis toe nooi nie, want ek werk altyd, dit stink en ek het nie ordentlike klere nie. Ma het gesê Rienie en Susan is weg oor hulle pa en ma hulle so onderdruk en aan die werk gehou het. Ma het net so met my gemaak. Ma, ek het die hele jongmenslewe gemis! Ma het my bang gemaak vir alles buite ons huis. Alles en almal is boos en sleg. Alles wat Ma nie ken nie veroordeel Ma. Nie alles wat Ma dink is goed en reg nie. En ek is nie so dom nie: Elke keer as jy nie jou sin gekry het of soos die keer toe ek na die sirkus gaan kyk het, laat Ma my skuldig voel omdat jy kastig siek is. My oë het oopgegaan  Die Konstabel het my laat besef dat ek ‘n mens met ‘n naam en ‘n lewe is. Hy het my laat besef dat die lewe interessant en lekker is en dat ek jonk en mooi is. Daar is baie ander dinge wat ek kan doen as om simpel missakke toe te werk en vir Ma te sorg. Hy het my betower, Ma. Hy kan dans en toor en hy luister regtig na ‘n mens as jy praat. Hy vra vir my om dinge te doen, hy beveel my nie. Hy sê asseblief en dankie.  Ek besef nou eers hoe gefrustreerd ek was met my lewe van sakke werk en vir Pa kosmaak en sy emmer leegmaak.  Van Pa gepraat: hoekom doen Ma nie iets daaraan nie? Hoekom sit hy nog steeds op die solder en ons moet vir hom sorg? Waar was hy toe ek weg is uit die huis? Het hy nou al sy verskyning gemaak, noudat Ma alleen is? Pa is lui om te werk en hy het nie die durf om sy man te staan nie.  Ek is jammer, ma, dat ek jou hart breek, maar ek is bevry… ek hoop dit bly so goed en lekker soos wat dit nou is.  Dit gaan goed met my.  Groete vir tannie Gertie (en Pa)  Johanna Magaretha (Meisie)  [25] |

|  |  |  |
| --- | --- | --- |
| **VRAAG 12: KONTEKSTUELE VRAAG** | | |
| ***MIS* – Reza de Wet** | | |
| **Vraag-** | **Antwoord** | **Punt** |
| 12.1 | Miem het Konstabel uit die huis gejaag omdat hy Gabriël as moordenaar/verkragter verdink het. √ | 1 |
| 12.2 | Dit beklemtoon die woord *mis* wat die titel van die drama is./  Dit sinspeel op die misverstand oor Konstabel as konstabel. √ | 1 |
| 12.3 | Sy wil nie hê Konstabel moet vertrek en hulle alleen agterlaat nie./  Dis belangrik dat Konstabel by hulle moet bly om hulle op te pas./  Sy wil hê Konstabel moet in Meisie belangstel. √ | 1 |
| 12.4 | Daar kom telkens ’n ellips in sy spreekbeurt voor. √ | 1 |
| 12.5 | Dit wys op sy skynheiligheid/oneerlikheid, want dit is ’n baie groot guns./  Dit wys hy gee voor wat hy nie is nie./gee voor dat hy vroom/opreg/aarselend praat./  Hy beplan om Meisie te ontvoer/saam met hom te vat/voer gruwelike planne in die mou/bedrieg die vroue skaamteloos. √ | 1 |
| 12.6.1 | Hy is nie eerlik nie, want hy wil hul bedrieg om ’n jong meisie te ontvoer. √  *Kandidaat kan nie eerlik as antwoord aanbied nie.*  Hy kan sien/maak of hy blind is.  Hy het klaarblyklik vantevore twee jong meisies laat verdwyn, waarskynlik op dieselfde manier. √√ | 1  2 |
| 12.6.2 | Hy wil die ouer vrouens se simpatie wen/hê hulle moet hom bejammer.  Hy wil Meisie stelselmatig laat ontspan in sy teenwoordigheid./se vertroue wen./nader aan Meisie kom om haar uiteindelik te beïnvloed om saam met hom weg te gaan. √√  Die kandidaat kan enige TWEE doelwitte noem | 2 |
| 12.7 | Sy is nooit baie spraaksaam nie./  Haar ma neem weer namens haar ’n besluit waarmee sy nie saamstem nie./  Sy voel ongemaklik met die vreemde man wat aan haar wil vat./  Sy kan nie waag om vir haar ma te sê dat sy dit nie wil toelaat nie./  Sy is bang om te weier. √√ | 2 |
| 12.8 | Miem is dominerend/baasspelerig/matriargaal/selfsugtig./dink net aan haar eie behoeftes en drome (oor Gabriël wat moontlik uit die solder sal kom wanneer Meisie trou.) √  EN  Dit bewys die beklemmende, benouende omstandighede waarin Meisie haar bevind en maak dit duidelik waarom Meisie behoefte het om (uiteindelik) saam met Konstabel weg te loop in ’n poging om vryheid te verkry.  Dit bevestig ook Miem se soort gevangeskap in eensame, armoedige omstandighede waaraan sy kan ontsnap net as Meisie trou en Gabriël (moontlik) uit die solder kom. √√ | 3 |
| 12.9 | Gertie is jaloers en wil hê Konstabel en Meisie moet inkom. √  Miem is kwaad omdat sy wil hê Konstabel en Meisie moet geleentheid kry om mekaar te leer ken. √ | 2 |
| 12.10 | Sy is opgewonde, omdat sy en Konstabel planne gemaak het om later in die aand weg te loop. √ | 1 |
| 12.11 | Ja, dis baie effektief. √  Dit herinner die leser/kyker voortdurend aan die opwinding/eksotiese/vryheid buite die huis/  Dit dra by tot Meisie en Miem se konflik en veroorsaak dus toenemende spanning./  Suggereer subtiel dat Meisie deur haar omstandighede ingeperk word. √ | 2 |
| 12.12.1 | Gertie het self ’n oog op Konstabel. √  Sy probeer Meisie in ’n slegte lig stel./Sy wil Konstabel oortuig dat sy nie te oud/koud is vir ’n verhouding nie.√  Sy demonstreer dat sy nog jonk en fiks is. √ | 3 |
| 12.12.2 | Konstabel vat Meisie saam wanneer hy vertrek./  Konstabel stel nie belang in ouer vroue nie. √ | 1 |
| 12.13 | Die titel is Mis en met die tou en die valdeur word Gabriël se ontlasting/mis vanuit die solder weg geneem.√ | 1 |
|  |  | **25** |
|  | **TOTAAL AFDELING C: 25**  **GROOTTOTAAL: 80** | |